Diari Oficial de la Generalitat Valenciana


Sumari del DOGV 1323, del 12-06-1990 (1990/817803)

ORDRE de 23 de maig, de la Conselleria d'Administració Pública, per la qual es regulen les visites d'inspecció dels facultatius de l'administració autonomica a les empreses proveïdes i/a distribuidores d'aigües potables de consum públic i es fixa el nombre i tipus de controls analítics que s'hauran de realitzar a les aigües de distribució.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/05/23/(1)/dof/vci/html**

### Dades del document

Número de DOGV
:   1323

Data del DOGV
:   12-06-1990

Secció del DOGV
:   DISPOSICIONS GENERALS

Número del document
:   1990/817803


Data del document
:   23-05-1990

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 23 de maig de 1990, de la Conselleria d'Administració Pública, per la qual es regulen les visites d'inspecció dels facultatius de l'administració autonòmica a les empreses proveïdores i/o distribuïdores d'aigües potables de consum públic i es fixa el nombre i tipus de controls analítics que s'hauran de realitzar a les aigües de distribució.  
Aquesta norma té com a objecte, d'una part, establir els criteris a què s'han d'adaptar les inspeccions per part de l'administració autonòmica als proveïments d'aigua de consum públic i, d'altra, fixar el nombre i tipus de controls analítics que s'han de realitzar en les aigües de distribució.  
El Decret 46/1988, de 12 d'abril, del Consell de la Generalitat Valenciana, decret que aprova el Reglament d'Organització i Funcionament del Servei Valencià de Salut, en desenvolupament de la Llei 8/1987, del Servei Valencià de Salut, atorga a aquest organisme les competències en quant a gestió en matèria de proveïment d'aigües. El mateix Decret atorga la direcció en matèria de salut pública a la Conselleria de Sanitat. Posteriorment, el Decret 3/1989, de 16 de gener, de creació de l'Agència del Medi Ambient, preveu la transferència del Servei de Sanitat Ambiental de la Conselleria de Sanitat i Consum a la d'Administració Pública i l'article 55 del Decret 45/1989, de 4 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Administració Pública, estableix que correspon a l'Agència del Medi Ambient el control sanitari de les aigües de consum públic i al Servei Valencià la ejecució d'aquelles directrius.  
Per Decret 55/1990, de 26 de març, del Consell de la Generalitat Valenciana, es regula la coordinació entre l'Agència del Medi Ambient i el Servei Valencià de Salut en matèria de sanitat ambiental, corresponent a aquella l?elaboració de plans, projectes i programes generals en matèria de prevenció de la contaminació de les aigües de beguda, i al Servei Valencià de Salut la gestió i execució d'aquests.  
Per tot això, i en compliment de la Resolució 192/11, de 30 de juny de 1989, de les Corts Valencianes sobre adaptació pel Consell de la legislació en matèria de vigilància i control de qualitat dels subministraments d'aigua de consum públic, i l'acord del Consell de la Generalitat Valenciana de 6 d'octubre de 1989,  
ORDENE:  
Article primer  
El Servei Valencià de Salut farà efectiu que tots els proveïments d'aigua de distribució per a consum públic siguen sotmesos a les inspeccions i controls analítics següents:  
1. Les visites d'inspecció que realitzen els facultatius comprendran com a mínim:  
a) L'examen dels llibres de registre del proveïment (anàlisi química, bacteriològica i d'incidències), en els quals haurà de comprovar-se que efectivament s'han realitzat les anàlisis preceptives per al volum de població proveïda amb la periodicitat indicada, segons el Reial Decret 1423/82, de 18 de juny, pel qual s'aprova la reglamentació tècnico-sanitària per al proveïment i control de qualitat de les aigües potables de consum públic.  
També es comprovarà que els paràmetres obtinguts en les anàlisis indicades estan compresos dins els considerats com a tolerables en el Reial Decret esmentat.  
b) La comprovació que tots els elements que compren el sistema hidràulic (captació, tractament, emmagatzematge, distribució i control) responen adequadament a la normativa vigent, i també a les característiques que es van indicar en els projectes que aleshores van servir de base per a la inspecció del proveïment en el registre sanitari.  
2. En totes les inspeccions es procedirà a la presa de mostres per al control analític posterior, amb la periodicitat següent:  
- En poblacions inferiors a 50.000 habitants, es realitzarà almenys una anàlisi completa a l'any, o més en cas de necessitat.  
- En poblacions entre 50.000 i 100.000 habitants es realitzaran almenys dues anàlisis completes a l'any, o més en cas de necessitat.  
- En poblacions superiors als 100.000 habitant es realitzaran almenys quatre anàlisis completes a l'any, o més en cas de necessitat.  
3. A l?efecte que disposa l'apartat 2 precedent, s'entén que concorre cas de necessitat quan es produesca una alteració d'un o diversos paràmetres en l'anàlisi realitzada, o bé hi haja sospita de potencia i contaminació a partir d'un focus contaminant incontrolat i el departament designat pel Servei Valencià de Salut o la mateixa Agència del Medi Ambient així ho interpreten.  
Article segon  
1. Dels resultats obtinguts en les anàlisis realitzades, les delegacions provincials i els centres de salut en trametran una còpia a l'ajuntament i l?empresa distribuïdora corresponent i una altra al Servei de Sanitat Ambiental de l'Agència del Medi Ambient.  
2. De les inspeccions realitzades el Servei Valencià de Salut trametrà a l'Agència del Medi Ambient una vegada a l?any, un informe relatiu a la infrastructura del proveïment d'aigua de cadascun dels inspeccionats, d'acord amb l?enquesta que a l?efecte dissenye l'Agència del Medi Ambient, i també una avaluació sanitària de l?estat d'aquests.  
En cas que no es produïssen, d'un any a l'altre, canvis en la infrastructura del proveïment, caldrà només remetre l'avaluació sanitària esmentada abans.  
DISPOSICIO DEROGATORIA  
Queda derogat l'article 9, apartat segon de l?Ordre de 12 de juliol de 1984 de la Conselleria de Sanitat, Seguretat Social i Treball, sobre control i inspecció dels proveïments d'aigua potable destinats al consum públic.  
DISPOSICIONS FINALS  
Primera  
S'autoritza el Director de l'Agència del Medi Ambient perquè dicte les normes precises que permeten el desplegament i l'aplicació d'aquesta normativa.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de maig de 1990.  
El Conseller d'Administració Pública,  
EMERIT BONO I MARTINEZ


Còpia Permalink ELI